EkBass/fiwiki-20250220-pages-articles huggingface dataset:
Krissy Lynn

Krissy Lynn (s. 14. joulukuuta 1984 Salt Lake City) on yhdysvaltalainen pornonäyttelijä. Hän on toiminut myös Penthousen mallina. ==Ura== Lynn teki ensiesiintymisensä aikuisviihteen parissa vuonna 2007, jolloin hän oli 23-vuotias, elokuvassa nimeltä I Love Big Toys 19. Tuon jälkeen hän on esiintynyt yli sadassa elokuvassa. Urallaan hän on työskennellyt eri aikuisviihdestudioiden kanssa, joihin lukeutuvat esimerkiksi Hustler, Naughty America, Digital Sin, Jules Jordan Video, Blazzers ja Evil Angel. Lynn on myös työskennellyt suuren määrän eri pornonäyttelijöiden kanssa, kuten Shyla Stylezin, Kelly Divinen ja Tori Black. ==Palkinnot== *2011: AVN Award for Best Three-Way Sex Scene (G/G/B)-(The Condemned). ==Lähteet== == Aiheesta muualla == * Luokka:Vuonna 1984 syntyneet Luokka:Yhdysvaltalaiset pornonäyttelijät Luokka:Elävät henkilöt
Heikki Jokinen

Heikki Jokinen (s. 1956) on suomalainen toimittaja, tietokirjailija ja kriitikko. Hän on koulutukseltaan yhteiskuntatieteiden maisteri. Hän on muun muassa arvostellut sarjakuvia Helsingin Sanomiin vuodesta 1985 . == Teoksia == * * == Lähteet == == Aiheesta muualla == * Jussi Karjalainen: Ak irasta Zärmikkäimpiin. Helsingin Sanomat 28.4.2004. * Reijo Valta: Sarjakuvan historiasta, asemasta ja kielestä. Pois työpöydältä 13.2.2012. * Timo Ronkainen: Sarjakuvan vaiheista Suomessa. Kvaak.fi 8.12.2011. Luokka:Suomalaiset kriitikot Luokka:Suomalaiset tietokirjailijat Luokka:Suomalaiset toimittajat Luokka:Vuonna 1956 syntyneet Luokka:Elävät henkilöt
Ali Tanrıyar

Ali Tanrıyar (1. tammikuuta 1914 Kavala, Kreikka – 25. toukokuuta 2017) oli turkkilainen poliitikko. Hänen puolueensa oli Anavatan Partisi, jota hän oli mukana perustamassa. Hän valmistui Istanbulin yliopistosta ja oli varsinaiselta ammatiltaan lääkäri. Tanrıyar tuli kahdesti valituksi suuren kansalliskokouksen jäseneksi, ja hän toimi Turgut Özalin hallituksessa sisäministerinä vuosina 1983–1984. Häntä edelsi tässä tehtävässä Selahattin Çetiner ja seurasi Yıldırım Akbulut. Vuonna 1986 hänet valittiin 28. Galatasaray SK:n puheenjohtajaksi vuoteen 1990 saakka. Tanrıyarilla oli yksi lapsi. == Lähteet == Luokka:Turkkilaiset poliitikot Luokka:Urheiluvaikuttajat Luokka:Turkkilaiset lääkärit Luokka:Vuonna 1914 syntyneet Luokka:Vuonna 2017 kuolleet Luokka:Yli satavuotiaiksi eläneet turkkilaiset
Dominique Wilms

Dominique Wilms (s. 8. kesäkuuta 1930 Montignies-sur-Sambre) on belgialainen näyttelijä, joka esiintyi elokuvissa 1950-luvulta 1970-luvulle. Niiden joukossa ovat Les pépées font la loi (1955), Konnat ovat vaarallisia (1960), Giulio Cesare, il conquistatore delle Gallie (1962), Agentti O.S.S. 117 Bangkokissa (1964), Vapaalipulla helvettiin – Jerry Cotton tapaus 3 (1966). == Aiheesta muualla == * Luokka:Belgialaiset näyttelijät Luokka:Vuonna 1930 syntyneet Luokka:Elävät henkilöt
Lasse Dahlquist

Lars Erik ("Lasse") Dahlquist (14. syyskuuta 1910 Örgryte - 14. lokakuuta 1979 Brännö)http://78-varvare.atspace.cc/lasdah.htm oli ruotsalainen säveltäjä, laulaja ja ohjaaja. Suomessa hänet tunnetaan mm. Tapio Rautavaaran esittämän Kulkuri ja joutsen-kappaleen sävellyksestä. ==Elokuvia== *Sista natten (1956) *Örnungar (1944) *Det är min musik (1942) *Sjöcharmörer (1939) *Styrman Karlssons flammor (1938) *Skärgårdsflirt (1935) *Pojkarna på Storholmen (1932) *Muntra musikanter (1932) ==Diskografia== * LASSE DAHLQUIST Svenska sångfavoriter (Emi 1960-luku) * Svenska Sångfavoriter, (2005) ==Lähteet== ==Aiheesta muualla== * Luokka:Vuonna 1979 kuolleet Luokka:Vuonna 1910 syntyneet Luokka:Ruotsalaiset säveltäjät Luokka:Ruotsalaiset elokuvaohjaajat
Once Upon a Time in China II

Once Upon a Time in China II () on vuonna 1992 julkaistu hongkongilainen taisteluelokuva ja jatko-osa elokuvalle Tapahtui kerran Kiinassa. Elokuvan pääosia esittävät muun muassa Jet Li, Donnie Yen, Rosamund Kwan, Max Mok, Zhang Tielin, David Chiang, Hung Yan-yan, Yen Shi-kwan, Dion Lam, Ho Ka-kui, Paul Fonoroff, Mike Miller ja Chu Kai-sang. Elokuvan on ohjannut Tsui Hark. Elokuva voitti parhaan alkuperäismusiikin palkinnon Golden Horse Film Festival -tilaisuudessa 1992 ja parhaan toimintakoreografian palkinnon vuoden 1993 Hongkongin Film Awards -tilaisuudessa. Elokuva sai myöhemmin jatko-osan Once Upon a Time in China 3. == Aiheesta muualla == * * * Luokka:Hongkongilaiset elokuvat Luokka:Kungfuelokuvat Luokka:Vuoden 1992 elokuvat Luokka:Tsui Harkin ohjaamat elokuvat
Kuomiokoski

Kuomiokoski on kylä ja aiempi taajama Mikkelissä, entisen Ristiinan kunnan alueella. Siellä toimii jalkinetehdas Kuomiokoski Oy. Taajama sai alkunsa, kun sille nimensä antaneen Kuomiokosken partaalle perustettiin kosken sähkövoimaa hyödyntävä pohjallistehdas, joka laajetessaan alkoi valmistaa myös kenkiä ja tohveleita. 2000-luvulla kylässä on asukkaita noin parisataa tehtaan ympärille sijoittuneissa rivitaloissa, joita omistavat sekä kunta että tehdasyhtiö. Taajamassa ovat aiemmin toimineet kaksi kauppaa, koulu, posti, pankki ja sivukirjasto sekä viimeisimpänä toimintansa lopettanut baari. Kuomiokoskella toimii Kuomiokosken kylätoimikunta. ==Lähteet== ==Aiheesta muualla== *Kuomiojoki Luokka:Ristiina Luokka:Mikkelin kylät Luokka:Etelä-Savon maakunnan entiset taajamat
Leo I (täsmennyssivu)

Leo I voi viitata seuraaviin henkilöihin ja asioihin: *Leo I, Itä-Rooman keisari *Leo I, paavi *Leo I Galitsialainen (Lev Danylovytš), Galitsian ja Volynian ruhtinas, Kiovan suurruhtinas *Leo I, kääpiögalaksi
Leo I (kääpiögalaksi)

Leo I on kääpiösferoidigalaksi Leijonan tähdistössä. Se kuuluu Paikalliseen ryhmään ja on mahdollisesti Linnunradan satelliittigalaksi. Sen (ja Leo II:n) löysivät R.G. Harrington ja A.G. Wilson vuonna 1950. Vaikka galaksin kirkkaus on suhteellisen korkea, (magnitudi 9,8), sen havaitseminen on silti hyvin hankalaa johtuen Reguluksen aiheuttamasta häiriöstä. == Katso myös == *Leo II *Leo A == Lähteet == *SEDS Messier -tietokanta: Leo I Luokka:Linnunradan alaryhmä Luokka:Kääpiösferoidigalaksit Luokka:Leijonan tähdistö
Sepopeippi

Sepopeippi eli sepiväpeippi (Lamium amplexicaule) on yksivuotinen punakukkainen peippien eli herttapeippien sukuun kuuluva huulikukkaiskasvi. == Ulkonäkö ja koko == Sepopeippi on 10–30 senttimetriä korkeaksi kasvava pysty tai koheneva ruoho. Sen lehdet ovat munuaismaisia ja laidaltaan isonyhäisiä. Alimmat varsilehdet ovat ruodillisia, ylimmät kokonaan sepiviä ja pituuttaan leveämpiä. Sepopeipin kukan teriö on 1,5–2 cm pitkä, purppuranpunainen, kaksihuulinen. Kasvilla on usein myös pieniä, avautumattomia kukkia. Sepopeippi voi risteytyä punapeipin (Lamium purpureum) kanssa. == Sepopeippi Suomessa == Suomessa sepopeippi on melko harvinainen tulokas, joka on yleisin Ahvenanmaalla. Lajia tavataan koko maassa paitsi Pohjois-Lapissa, etelässä sitä pidetään muinaistulokkaana ja pohjoisempana uustulokkaana. Suomessa sepopeipin kasvupaikkoja ovat pellot, puutarhat ja joutomaat. Se kukkii toukokuusta syyskuuhun. == Lähteet == == Aiheesta muualla == * Kasviatlas: Sepopeipin levinneisyys Suomessa. Luokka:Peipit
Kaponieeri

pienoiskuva|Haminan linnoituksen kaponieeri ja nuolilinnake Kaponieeri on pieni umpeen rakennettu osa linnoitetta, jolla lähipuolustetaan joko vallihautaa tai muuta puolustuslinjaa, antamalla sivutulta vihollisen rynnäkön aikana. Se voi olla erillinen rakennelma tai yhdistetty linnoituskokonaisuuteen. Tavallisesti se on kasemattoitu ja siinä voi olla erillisiä ampumatasoja. Kaponieerijärjestelmä alkoi kehittyä 1700-luvulla ja vakiintui käyttöön useissa linnakkeissa 1800-luvulla, jolloin siitä tuli usein erillinen itsenäinen puolustusyksikkö. == Katso myös == * Haminan linnoitus missä hyvä esimerkki kaponieerijärjestelmästä * Kyminlinna == Lähteet == * Luokka:Linnoitukset
Niittysalvia

Niittysalvia (Salvia pratensis) on salvioiden suvun monivuotinen huulikukkaiskasvi, joka kasvaa alkuperäisenä Keski-Euroopassa. == Ulkonäkö ja koko == Niittysalvia kasvaa 30–80 senttimetriä korkeaksi. Sen varsi on jäykkä ja pysty, yläosastaan nystykarvainen. Enimmät lehdet ovat ruusukkeena kasvin tyvellä, varsilehtiä on niukasti. Lehdet ovat 7–15 cm pitkiä, puikean pitkulaisia, herttatyvisiä, kurttuisia ja laidaltaan kaksinkertaisesti nyhäisiä tai sahalaitaisia. Niittysalvian kukinto on tähkämäinen. Tummansiniset kukat ovat 4–6 kukan kiehkuroina. Teriöt ovat 2–3 cm pitkiä ja niiden ylähuuli on kaareva. == Niittysalvia Suomessa == Suomessa niittysalvia on hyvin harvinainen tulokas Etelä-Suomessa ja Pohjanmaalla. Sitä on tavattu muun muassa kaato- ja liikennepaikoilta, pelloilta. == Lähteet == == Aiheesta muualla == * Luontoportti: Niittysalvia (Salvia pratensis) * Kasviatlas 2022: Niittysalvian (Salvia pratensis) levinneisyys Suomessa. * ITIS: Salvia pratensis * United States Department of Agriculture (USDA): Salvia pratensis Luokka:Salviat
Rönsyakankaali

Rönsyakankaali (aiemmin rentoakankaali, suikertava akankaali) (Ajuga reptans) on sinikukkainen rönsyilevä huulikukkaiskasvi, jota käytetään koristekasvina. == Ulkonäkö ja koko == Rönsyakankaali on monivuotinen ruohokasvi. Se kasvattaa jopa 0,5 metriä pitkiä pintarönsyjä. Versot kasvavat 10–35 senttimetriä korkeaksi. Lehdet ovat muodoltaan soikeat tai puikeat ja laidaltaan matalasti isonyhäisiä. Rönsyakankaalin kukat ovat varren latvassa, alemmat harsusti. Kukat ovat väriltään sinisiä ja niiden teriö on 14–17 millimetriä pitkä. Heteet ovat teriötä pidempiä. Rönsyakankaali risteytyy kartioakankaalin (Ajuga pyramidalis) kanssa. == Levinneisyys == Rönsyakankaali kasvaa alkuperäisenä Euroopassa. Suomessa se on joskus villiintynyt luontoon. == Lähteet == == Aiheesta muualla == * Kasviatlas: Rönsyakankaali (Ajuga reptans) Suomessa. * Luontoportti: Rönsyakankaali (Ajuga reptans) * Pohjolan kasvien pauloissa: Ajuga reptans – rönsyakankaali * Finto: Kassu – Kasvien suomenkieliset nimet: Rönsyakankaali. * ITIS: Ajuga reptans * United States Department of Agriculture (USDA): Ajuga reptans Luokka:Akankaalit
Harmaaminttu

Harmaaminttu (Mentha longifolia) on isokokoinen, aromaattisen tuoksuinen ruohokasvi minttujen suvussa. Sitä viljellään maustekasvina. == Ulkonäkö ja koko == Monivuotinen harmaaminttu kasvaa 40–100 senttimetriä korkeaksi. Sen varsi on karvainen ja haaroo yläosastaan. Kapeansoikeat lehdet ovat ruodittomat, karvaiset, alta huopakarvaiset. Harmaamintun kukinto on tähkämäinen, tavallisesti tiheä. Kukan verhiö ja teriö ovat karvaisia. Teriö on pieni, väriltään punertava ja kukan heteet ovat sitä pidempiä. == Lähteet == == Aiheesta muualla == * Kasviatlas: Harmaaminttu (Mentha longifolia) Suomessa. Luokka:Mintut
Rohtopähkämö

Rohtopähkämö (Betonica officinalis) on pallepähkämöiden sukuun kuuluva monivuotinen huulikukkaiskasvi. Se on vanha rohdos- ja koristekasvi. == Ulkonäkö == Rohtopähkämö kasvaa 30–80 senttimetriä korkeaksi. Sen varsi on pysty ja pehmeäkarvainen. Kasvin tyvellä on kapean herttamaisia ruusukelehtiä ja varressa 2–4 paria vastakkaisia varsilehtiä. Rohtopähkämön kukinto on tiheä ja tähkämäinen, kukat väriltään purppuranpunaisia. == Levinneisyys == Rohtopähkämöä kasvaa Euroopassa. Suomessa se on luonnonvaraisena leviävä vakiintunut tulokas. == Lähteet == == Aiheesta muualla == * Kasviatlas: Rohtopähkämö (Betonica officinalis) Suomessa. * Luontoportti: Rohtopähkämö (Betonica officinalis) * Pohjolan kasvien pauloissa: Betonica officinalis - rohtopähkämö * ITIS: Stachys officinalis * United States Department of Agriculture (USDA): Stachys officinalis * Flora of China: Betonica officinalis * Eliaksen yrttitarha Luokka:Huulikukkaiskasvit
Beijing Guoan

Beijing Guoan FC （北京国安足球俱乐部）on kiinalainen jalkapallojoukkue. Joukkue perustettiin vuonna 1992. Joukkueen kotistadion on Työläisten stadion Pekingissä. Joukkueen nykyinen päävalmentaja on Bruno Génésio ja joukkueen nykyinen päämanageri on Wang Jiesen. Joukkue on voittanut Kiinan Superliigan mestaruuden vuonna 2009, Kiinan FA Cupin mestaruuden vuosina 1996-97 ja 2003 sekä Kiinan Supercupin mestaruuden vuosina 1997 ja 2003. Vuonna 2011 joukkue sijoittui toiseksi Kiinan Superliigassa. Vuonna 2008 joukkue sponsoroi Superleague Formula -sarjassa Zakspeed-tallia, joka voitti sarjan mestaruuden. == Lähteet == Luokka:Kiinalaiset jalkapalloseurat Luokka:Vuonna 1992 perustetut urheiluseurat Luokka:Pekingin urheilu
Abdelillah Bagui

Abdelillah Bagui (, s. 17. helmikuuta 1978 Bensouda, Fès, Marokko) on marokkolainen jalkapalloilija. Maalivahtina pelaava Bagui edustaa Marokon pääsarjassa pelaavaa Olympique Safia. ==Seurajoukkueura== Bagui aloitti uransa Maghreb Fesissä vuonna 1999. Sittemmin tammikuussa 2004 hän siirtyi Spartak MoskovaanAbdelillah Bagui transfermarkt Viitattu 19.2.2012 , jossa Bagui oli voittamassa Venäjän cupia. Elokuussa 2011 Bagui siirtyi Olympique Safiin. ==Maajoukkueura== Bagui edusti Marokkoa vuosina 2001–2008. Hänet valittiin kahdesti Marokon joukkueeseen vuoden 2002 ja 2008 Afrikan-mestaruuskisoihin. Ensimmäisissä kisoissaan Bagui pelasi ykkösvahtina, jolloin Marokko jäi alkulohkoon. Sama kohtalo oli myös vuoden 2008 kisoissa, mutta tuolloin Bagui oli maansa kolmas maalivahti. ==Saavutukset== *Venäjän cup: 2003 ==Lähteet== Luokka:Marokkolaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Finch (romaani)

Finch on Jeff VanderMeerin fantasiaromaani vuodelta 2009. Romaani sijoittuu Ambergrisin kaupunkiin, joka oli tapahtumapaikkana VanderMeerin teoksissa Pyhimysten ja mielipuolten kaupunki (2001) ja Shriek: An Afterword (2006). == Aiheesta muualla == * Viralliset sivut. * Kimmo Lehtonen: Finch. Tähtivaeltaja 1/2012. Luokka:Yhdysvaltalaiset fantasiaromaanit Luokka:Vuoden 2009 kirjat
Veniss Underground

Veniss Underground on Jeff VanderMeerin tieteisromaani vuodelta 2003. == Aiheesta muualla == * Tamar Yellin: Jeff VanderMeer interviewed. Infinity plus 3.12.2003. * Stuart Carter: Veniss Underground. Infinity plus 13.11.2005. * Abigail Nussbaum: Veniss Underground. Asking the Wrong Questions 12.1.2006. Luokka:Yhdysvaltalaiset tieteisromaanit Luokka:Vuoden 2003 kirjat
Villaheisi

Villaheisi (Viburnum lantana) on heisien sukuun kuuluva pensas, jota viljellään koristekasvina. Alkuperäisenä se kasvaa Keski- ja Etelä-Euroopassa. == Ulkonäkö ja koko == Villaheisi kasvaa 1–3 metriä korkeaksi pensaaksi, jonka oksat ovat huopakarvaiset. Sen lehdet ovat 5–8 senttimetriä pitkät, soikeat, sahalaitaiset ja alta tiheästi tähtikarvaiset. Villaheiden kukintona on huiskilo, joka koostuu 6–7 millimetriä leveistä kermanvalkoisista, pahanhajuisista kukista. Hedelmänä on punainen, kypsänä mustaksi muuttuva marja. == Lähteet == * == Aiheesta muualla == * Suomen Lajitietokeskus: Villaheisi (Viburnum lantana) * Kasviatlas 2022: Villaheiden (Viburnum lantana) levinneisyys Suomessa. Luokka:Heidet
Why Should I Cut Your Throat?

Why Should I Cut Your Throat? Excursions into the Worlds of Science Fiction, Fantasy and Horror on Jeff VanderMeerin vuonna 2004 ilmestynyt kirja, joka sisältää esseitä ja arvosteluja. == Aiheesta muualla == * Cheryl Morgan: An Author's View. Emerald City 2004. * Keith Brooke: Why Should I Cut Your Throat? Infinity plus 13.11.2005. * Christian Sauvé: Why Should I Cut Your Throat? 2006. Luokka:Kirjat kirjallisuudesta Luokka:Yhdysvaltalaiset tietokirjat Luokka:Vuoden 2004 kirjat
HMS Fervent (1895)

HMS Fervent oli Britannian kuninkaallisen laivaston vuonna 1901 palvelukseenotettu Fervent-luokan torpedovenehävittäjä. == Valmistus == Alus tilattiin 7. marraskuuta 1893 Hanna, Donald and Wilsonilta Paisleysta, jolloin sen valmistumisajankohdaksi määrättiin 31. toukokuuta 1985. Köli laskettiin 27. maaliskuuta 1894. Alus laskettiin vesille 20. maaliskuuta 1895 ja valmistui kesäkuussa 1900, mutta se otettiin palvelukseen vasta 1901 nopeuden jäätyä koeajoissa asetetusta 27 solmun tavoitenopeudesta.Lyon, David s. 75 == Palvelus == Uransa alus oli Britteinsaarten vesillä, kunnes se myytiin romutettavaksi 1920.Lyon, David s. 76 == Lähteet == * * * * === Viitteet === Luokka:Fervent-luokan hävittäjät Luokka:Yhdistyneen kuningaskunnan ensimmäisen maailmansodan hävittäjät
Secret Life

Secret Life on Jeff VanderMeerin vuonna 2004 ilmestynyt fantasianovellien kokoelma. == Aiheesta muualla == * Keith Brooke: Secret Life. The Montreal Gazette 10.7.2004. Luokka:Fantasianovellikokoelmat Luokka:Yhdysvaltalaiset novellikokoelmat Luokka:Vuoden 2004 kirjat
Lapuan Kankurit

__NOTOC__ Lapuan Kankurit Oy on Lapualla toimiva perheyritys, joka kutoo kodintekstiilejä pellavasta, villasta ja puuvillasta. == Historia == Yhtiön perustivat vuonna 1973 kolmannen polven kutomoyrittäjä Juha Hjelt ja hänen vaimonsa Liisa. Nykyään pellavakutomoa johtaa heidän poikansa Esko Hjelt vaimonsa Jaana Hjeltin kanssa. Yritys on erikoistunut jacquard-kudontaan. Ensimmäisen polven kutomoyrittäjä oli Juha Hjeltin äidinisä Juho Annala, joka teki vuodesta 1917 lähtien Lankilankoskella muun muassa huopatossuja. == Tuotteet == Lapuan Kankureiden tuotevalikoimaan kuuluu muun muassa pöytä- ja kaitaliinoja, pyyhkeitä, saunatekstiilejä ja torkkupeittoja. Lapuan Kankurit otti vuonna 2010 uudelleen tuotantoon tekstiilitaiteilija Dora Jungin suunnittelemia pellavaliinoja, joita Tampellan pellavatehdas valmisti 1950-70-luvuilla. Yhteistyössä mukana Dora Jungin perillisten lisäksi on Tampereen Vapriikki-museo. Lapuan Kankureille myönnettiin Taito-Finlandia 2014 palkinto Tampereella 14. marraskuuta 2014.Lapuan Kankurit voitti Taito- Finlandia 2014 -palkinnon, Suomalaisen Työn Liitto 14.11.2014. == Julkisrahoitetut hankkeet == Vuonna 2015 Lapuan Kankureille myönnettiin 236 870 euron EU-rahoitus yrityksen tuotantokapasiteetin lisäämiseksi ja tehostamiseksi investoimalla kalustoon sekä digitalisoimalla yrityksen toimintaa. Suunnitelman mukaan hanke on toteutettu 31.12.2019 mennessä. == Myyntiverkosto == Jälleenmyyjien ja online-myynnin lisäksi Lapuan Kankureilla on kolme omaa myymälää. Syksyllä 2015 avattu tehtaanmyymälä sijaitsee Lapualla Vanhan Paukun tehdas- ja kulttuurimiljöössä. Lippulaivamyymälä sijaitsee Helsingin historiallisessa Torikorttelissa. Uusin on vuonna 2019 avattu liike Tokion Omotesandōssa. == Lähteet == == Aiheesta muualla == * Lapuan Kankurien verkkosivut Luokka:Suomalaiset vaatetusalan yritykset Kankurit
Booklife

Booklife: Strategies and Survival Tips for the 21st Century Writer on Jeff VanderMeerin vuonna 2009 ilmestynyt kirja, joka antaa neuvoja kirjailijoille. == Aiheesta muualla == * Jason Sanford: Booklife . SF signal.com 29.10.2009. Luokka:Kirjat kirjallisuudesta Luokka:Yhdysvaltalaiset tietokirjat Luokka:Vuoden 2009 kirjat
Monstrous Creatures

Monstrous Creatures: Explorations of Fantasy through Essays, Articles & Reviews on Jeff VanderMeerin vuonna 2011 ilmestynyt kirja, joka sisältää esseitä, artikkeleita ja arvosteluja fantasiakirjallisuudesta. == Aiheesta muualla == * Sisällysluettelo. * Martin Lewis: Monstrous Creatures. The SF Site 2011. Luokka:Kirjat kirjallisuudesta Luokka:Yhdysvaltalaiset tietokirjat Luokka:Vuoden 2011 kirjat
Sotamies

Sotamies on suomenkielinen nimitys alimmalle sotilasarvolle. Sitä voidaan suomenkielisissä yhteyksissä käyttää myös käännöksenä muunkielisille alimman sotilasarvon nimityksille. == Käyttö maittain == === Suomi === Sotamies on Suomen puolustusvoimissa sekä Rajavartiolaitoksessa alin sotilasarvo. Sotamiehet kuuluvat miehistöön niin kuin seuraavat sotilasarvoltaan ylemmät, korpraalit ja ylimatruusit. Sotamiehestä voidaan käyttää puolustushaara- tai aselajikohtaisia arvoja, kuten *jääkäri (jääkärijoukoissa) *tykkimies (kenttä-, ilmatorjunta- ja rannikkotykistössä sekä merivoimien rannikkojoukoissa) *viestimies (viestijoukoissa) *pioneeri (pioneerijoukoissa) *lääkintämies (lääkintähuollossa) *autosotamies (autojoukoissa) *lentosotamies (Ilmavoimissa) *rajajääkäri (rajavartiostossa) *panssarimies ja panssarijääkäri (panssarijoukoissa) *rakuuna ja ratsumies (ratsuväessä) *rannikkojääkäri (merivoimien rannikkojoukoissa) *kaartinjääkäri (Kaartin Jääkärirykmentissä) *suojelumies (suojelujoukoissa). === Yhdistynyt kuningaskunta === Yhdistyneessä kuningaskunnassa sotamies on private, lyhennettynä Pte. Britannian armeijan sotamies-arvo kattaa Naton arvoasteikon arvot OR-1 ja OR-2. Sotamiehellä ei Britanniassa ole käytössään arvomerkkiä. === Yhdysvallat === Yhdysvalloissa sotamies on private, lyhennettynä PVT. Yhdysvaltain armeijassa sotamies-arvo käsittää kaksi alinta sotilasarvoa. Arvoista alempi, viralliselta nimeltään private E-1, annetaan kaikille uusille sotilaille. E-1 sotamiehillä ei ole käytössä arvomerkkiä. Ylemmällä sotamiesarvolla, viralliselta nimeltään E-2, on käytössä arvomerkki (katso kuva). Ylemmät sotamiehet ylennetään Yhdysvaltain armeijassa nykyisin automaattisesti kuuden kuukauden palveluksen jälkeen, mutta ylennystä voidaan myös tarvittaessa nopeuttaa korkeintaan kahdella kuukaudella. Luokka:Sotilasarvot Luokka:Seulonnan keskeiset artikkelit
Semikarbatsidi

Semikarbatsidi eli karbamyylihydratsiini (CH5N3O) on hydratsiineihin kuuluva orgaaninen yhdiste ja urean johdannainen. ==Ominaisuudet, valmistus ja käyttö== Semikarbatsidi on kiinteänä väritöntä ainetta ja se liukenee hyvin veteen ja etanoliin. Vesiliuokset ovat heikosti emäksisiä. Semikarbatsidia valmistetaan yleensä urean ja hydratsiinin välisellä reaktiolla. Mikäli ureaa on selvästi ylimäärin, muodostuu tuotteena hydratsodikarbonamidia.Eugene F. Rothgery :Hydrazine and Its Derivatives, Kirk-Othmer Encyclopedia of Chemical Technology, John Wiley & Sons, New York, 2004 Teoksen verkkoversio viitattu 19.02.2012 Muita tapoja valmistaa sitä ovat hydratsiinisulfaatin ja kaliumsyanaatin välinen reaktio tai nitrourean pelkistys. Semikarbatsidi on nukleofiilinen yhdiste ja reagoi elektrofiilien, esimerkiksi aldehydien ja ketonien kanssa. Näin voidaan valmistaa semikarbatsoneja.. Yhdistettä voidaan käyttää myös TLC-levyjen visualisointiin. Se muodostaa α-ketokarboksyylihappojen kanssa UV-valossa fluoresoivan yhdisteen. ==Myrkyllisyys== Semikarbatsidin on osoitettu aiheuttavan hiirille syöpäkasvaimia, mutta sen karsinogeenisuudesta ihmiselle ei ole varmuutta. Semikarbatsidia on havaittu eräissä lasipurkkeihin pakatuissa elintarvikkeissa ja se on mahdollisesti peräisin tiivisteestä, jonka valmistuksessa on käytetty atsodikarbonamidia. ==Lähteet== Luokka:Orgaaniset yhdisteet
Íñigo López Montaña

Íñigo López Montaña (s. 23. heinäkuuta 1982 Logroño, Espanja) on espanjalainen jalkapalloilija. Hän edustaa espanjalaista Celtaa ja on pelipaikaltaan keskuspuolustaja. Íñigon vanhempi veli Jorge on myös jalkapalloilija. == Seurajoukkueura == López aloitti ammattilaisuransa vuonna 2004 Atlético Madridin reservijoukkueesta, joka pelasi Segunda División B:ssä. Sieltä López siirtyi vuodeksi toiseen madridilaisseuraan San Sebastián de los Reyesiin, josta hän jatkoi matkaansa Alcorcóniin. Hän pelasi ensimmäisellä kaudellaan joukkueessa 35 ottelua ja teki niissä viisi maalia. Kaudella 2009–2010 López palasi joukkueen avauskokoonpanoon, pelattuaan edellisellä kaudella vain viidessä sarjaottelussa. Hän teki kauden aikana myös kunnioitettavat seitsemän maalia puolustajana. Kausi muistetaan myös historiallisesta ottelusta Real Madridia vastaan, joka tunnetaan myös nimellä Alcorconazo, jossa Alcorcón kaatoi madridilaisjätin Copa del Reyn ensimmäisessä osaottelussa numeroin 4–0. Joukkue eteni lopulta otteluparista jatkoon yhteismaalein 4–1. Kesällä 2010 hän siirtyi Granadaan, joka pelasi Segunda Divisiónissa.Iñigo López deja el Alcorcón y pone rumbo a Granada AS. Viitattu 19.2.2012. López teki ensimmäisellä kaudellaan joukkueessa neljä maalia pelaamassaan 28 ottelussa. == Lähteet == == Aiheesta muualla == * Íñigo Lópezin tilastot BDFutbol- sivustolla Luokka:Espanjalaiset jalkapalloilijat Luokka:Vuonna 1982 syntyneet Luokka:Elävät henkilöt
Tunturitädyke

Tunturitädyke (Veronica alpina) on monivuotinen matalakasvuinen sinikukkainen tädykelaji (Veronica), joka kasvaa tuntureilla ja vuoristoissa. Sen levinneisyysaluetta Euroopassa ovat Fennoskandian tunturialueet, Islanti ja Keski- ja Etelä-Euroopan vuoristot. Suomessa sitä tavataan Pohjois-Lapissa ja se on osittain uhanalainen. == Ulkonäkö ja koko == Tunturitädyke kasvaa 5–15 senttimetriä korkeaksi. Sen lehtien lapa on soikean puikea, laidaltaan ehyt tai matalasti hampainen. Tunturitädykkeen kukintona on enintään kaksi senttimetriä pitkä terttu, joka on aluksi mykerömäisen tiheä ja pitenee kukinnan edetessä. Kukkien perät ovat tukilehtiä lyhyemmät. Niiden teriö on tavallisesti tummansininen, 5–7 mm leveä. Hedelmänä on leveyttään pidempi kota. Alalajit eroavat ulkonäöltään toisistaan niin, että tunturitädykkeellä kukkien tukilehdet ovat alta kaljuja ja kota on kalju. Sopulintunturitädykkeellä molemmat ovat karvaisia, sen kota on tiheäkarvainen. Muista tädykelajeista tunturitädyke muistuttaa hieman varputädykettä (Veronica fruticans) tai orvontädykkeen (Veronica serpyllifolia) pohjoista alalajia pohjantädykettä (ssp. humifusa). == Levinneisyys == Tunturitädykkeen levinneisyysaluetta Euroopassa ovat Fennoskandian tunturialueet, Islanti ja Keski- ja Etelä-Euroopan vuoristot kuten Alpit. Lajia tai sen kanssa samaan ryhmään kuuluvia lähitaksoneja tavataan hajanaisesti muissakin maanosissa kuten Aasiassa, Grönlannissa ja Pohjois-Amerikassa. Pohjoismaissa tunturitädyke on yleinen vuoristo- ja tunturialueilla Etelä-Norjasta Jäämerelle. == Elinympäristö == Tunturitädykkeen nimialalaji kasvaa tunturiseutujen lumenviipymillä, puronvarsilla ja niityillä. Sopulintunturitädykettä tavataan ylätunturien kalkkipitoisilla soraikoilla. == Tunturitädyke Suomessa == Suomessa tunturitädyke on harvinainen Pohjois- Lapin kasvi, jota tavataan Enontekiön, Inarin, Sompion ja Kittilän Lapissa. Yleisin se on Enontekiön pohjoisosassa. Tunturitädykkeen samanniminen alalaji kasvaa Suomessa muun muassa kosteilla, rehevillä puronvarsilla ja jokivarsilla. Toinen alalaji sopulintunturitädyke esiintyy hyvin harvinaisena vain Enontekiön luoteisimmassa osassa Kilpisjärven alueella. Se kasvaa kuivalla puronvarsisoraikolla. Sopulintunturitädyke on luokiteltu Suomessa vuonna 2010 vaarantuneeksi, aiemmin vuonna 2000 äärimmäisen uhanalaiseksi. == Lähteet == * === Viitteet === == Aiheesta muualla == * Kasviatlas: Tunturitädykkeen levinneisyys Suomessa * Pohjolan kasvien pauloissa: Veronica alpina - tunturitädyke * Den virtuella floran: Fjällveronika (Veronica alpina) Luokka:58.4 Putkilokasvit Luokka:Tädykkeet
Bouchaib el-Moubarki

Bouchaïb el-Moubarki (, s. 12. tammikuuta 1978 Essahel, Marokko) on marokkolainen jalkapalloilija. Hyökkääjänä pelaava el-Moubarki edustaa Marokon pääsarjassa Raja Casablancaa. ==Seurajoukkueura== El-Moubarki pelasi ensimmäiset vuodet kotimaassaan Marokossa Rachad Bernoussi Casablancassa ja Raja Casablanca. Hän saavutti jälkimmäisessä seurassa kaksi Marokon mestaruutta ja Afrikan Mestarien liigan. Kauden 2000–2001 el-Moubarki siirtyi Qatariin, jossa hän edusti vuosien 2001–2006 aikana Al-Saddia, Al-Rayyania ja Al-Wakrahia. Kaudella 2002–2003 el-Moubarki edusti saudiarabialaista Al-Ahlia. Hän palasi kaudeksi 2006–2007 takaisin Raja Casablancaan, josta hän siirtyi ensimmäistä kertaa Eurooppaan ja Ranskaan Grenoblen riveihin. El-Moubarki vietti seurassa kaksi kautta, jonka aikana hän onnistui tekemään vain kaksi maalia Ranskan Ligue 2:ssa. Vuonna 2009 el-Moubarki palasi takaisin Marokkoon, jossa hän pelasi aluksi yhden kauden Maghrib Tétouanissa ja siirtyi sen jälkeen vuonna 2010 kolmannen kerran Raja Casablancaan. ==Maajoukkueura== Maajoukkuetasolla el-Moubarki edusti Marokkoa vuosina 2000–2008. Hän oli mukana vuoden 2008 Afrikan-kisoissa. ==Saavutukset== *Afrikan Mestarien liiga: 1999 *Marokon mestaruus: 2000, 2001, 2011 ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1978 syntyneet Luokka:Elävät henkilöt
Al-Rayyan SC

Al-Rayyan Sports Club () on qatarilainen jalkapalloseura, joka perustettiin vuonna 1967. Se on voittanut yhteensä seitsemän Qatarin mestaruutta ja on saavutuksellaan kolmanneksi menestynein seura Qatarin pääsarjassa. Joukkueen kotistadion on Al-Rayyanin stadion, joka sijaitsee Al-Rayyanissa. ==Saavutukset== *Qatarin mestaruus (8): 1976, 1978, 1982, 1984, 1986, 1990, 1995, 2016 *Šeikki Jassem Cup (4): 1992, 2000, 2012, 2013 *Qatarin kruununprinssi cup (4): 1995, 1996, 2001, 2012 *Emir of Qatar cup (6): 1999, 2004, 2006, 2010, 2011, 2013 * Qatargas League (2): 1989, 2015 == Entisiä pelaajia == * Sami Trabelsi (2000–2001) * Abdelhafid Tasfaout (2002–2003) * Mario Basler (2003–2004) * Fernando Hierro (2003–2004) * Frank de Boer (2004–2005) * Ronald de Boer (2004–2005) * Salomon Olembé (2005–2006) * Sabri Lamouchi (2006–2007) * Émile Mpenza (2006–2007) * Youssef el-Mokhtari (2007–2008) * Roque Júnior (2008–2009) * Pascal Feindouno (2009–2010) ==Valmentajia== * Alan Dicks (1989–1990) * Antoni Piechniczek (1997) * Luis Fernández (2005) * Rabah Madjer (2005–2006) * Pierre Lechantre (2006–2007) * Paulo Autuori (2007–2009) * Marcos Paquetá (2009) * Paulo Autuori (2009–2011) * Diego Aguirre (2011–2013, 2019–2020) * Manolo Jiménez (2013–2015) * Jorge Fossati (2015–2016) * Michael Laudrup (2016–2018) * Rodolfo Arruabarrena (2018) * Bülent Uygyn (2018–2019) * Laurent Blanc(2020–2022) == Aiheesta muualla == * Virallinen kotisivu Luokka:Qatarilaiset jalkapalloseurat ja:アル・ラーヤン
Kääpiökoit

Kääpiökoit (Nepticulidae) on lajirikas Monotrysia-ryhmän perhosheimo. Siihen kuuluvat maailman pienikokoisimmat perhoslajit.Mikkola Kauri, Murtosaari Jussi ja Nissinen Kari: Perhosten lumo: suomalainen perhostieto. Tammi 2005, s.219. ISBN 951-31-3317-6 Heimon noin 800 lajia on jaettu 11 sukuun ja niitä tavataan kaikissa maanosissa Etelämannerta lukuun ottamatta. Pohjoismaissa lajeja on 98.Nationalnyckeln till Sveriges flora och fauna: Fjärilar: Käkmalar–säckspinnare. ISBN 978-91-88506-60-3 s. 93-99 == Tuntomerkit == Erittäin pieniä perhosia, joiden siipiväli vaihtelee lajista riippuen 3-10 mm. Siipisuonisto on yksinkertaistunut, mutta etu ja takasiipeä yhdistää frenulum- retinaculum-rakenne, joka tosin on koirailla hyvin yksinkertainen. Siivet ovat tyypillisesti tummanharmaat ja varsin useilla lajeilla etusiivessä on leveä, vaalea poikkiraita. Tuntosarvet ovat lyhyet ja tuntosarven vieressä on chaetosema. Tuntosarven tyvessä on suuri suomutupsu. Imukärsä on lyhyt, mutta ilmeisesti ainakin osa lajeista käyttää sitä nesteiden nauttimiseen.Jeremy Daniel Holloway, Geoffrey Kibby & Djunijanti Peggie: The families of Malesian moths and butterflies. Brill 2000. ISBN 978-9004118461 == Elintavat == Pääsääntöisesti perhoset lentävät hämärässä tai yöllä, mutta muutamassa suvussa on päiväaktiivisia lajeja. Jotkin lajit lentävät myös valolle. Kääpiökoiden lentoaika on alkukesästä ja kaikki samaan lajiin kuuluvat yksilöt aikuistuvat noin 14 vuorokauden sisällä toisistaan. Naaras aloittaa munimisen heti parittelun jälkeen ja laskee tavallisesti vain yhden munan kullekin lehdelle. Munan läpimitta on noin 0,1 mm ja sitä suojaa läpimitaltaan noin 0,3 mm kupumainen suojakuori. Toukat ovat lehtimiinaajia ja toukan syömäjäljen ja ravintokasvin perusteella lajit on usein helppoa tunnistaa. Perhosten pienestä koosta johtuen miinat ovat myös helpoin tapa eri lajien etsimiseen. Osa lajeista kovertaa lehtien sijasta puun kuorta tai kasvien siemeniä. Toukkavaiheita on neljä. Toukat ovat täysikasvuisina korkeintaan 5 mm:n pituisia, muodoltaan litteitä, täysin raajattomia ja niiden suuosat suuntautuvat eteenpäin. Eläimen pienestä koosta johtuen yksi miina riittää useimmiten koko toukkakehityksen ajaksi. Joillakin ikivihreillä kasveilla ja ilmaisesti myös joillakin puun kuoressa elävillä elävillä lajeilla toukkakehitys on kaksivuotinen. Toukkakehityksen päätteeksi koteloituminen tapahtuu tiiviin kotelokopan sisään. Kotelokoppa tehdään useimmiten maahan tai karikkeen sekaan miinan ulkopuolelle, vain harvoilla lajeilla miinan sisään. Useimmat lajit talvehtivat täysikasvuisina toukkina kotelokopan sisällä. Perhosen kuoriutuessa kotelo työntyy osittain kotelokopan ulkopuolelle. Ainakin heimoissa Braconidae ja Eulophidae tavataan kääpiökoille erikoistuneita loispistiäisiä. == Lähteet == ==Aiheesta muualla== * Erilaisten kääpiökoilajien miinoja * Tree of Life Web Project *
Dickie Jones

thumb|Dickie Jones (oikealla) ja Jackie Kelk esittämässä The Aldrich Family -radiokuunnelmaa 1940-luvun alkupuolella. Richard Percy ”Dickie” (myös Dick/Dicky) Jones (25. helmikuuta 1927 Snyder, Texas – 7. heinäkuuta 2014 Northridge, Los Angeles, Kalifornia) oli yhdysvaltalainen näyttelijä. Hänet tunnetaan Pinocchion äänenä vuoden 1940 Disney-elokuvasta Pinocchio. Hän esiintyi lisäksi muun muassa elokuvassa A Man to Remember (1938) sekä 1950-luvun televisiosarjoissa The Range Rider ja Buffalo Bill, Jr.. Jones jatkoi esiintymistä 1960-luvulle ja vaikutti sittemmin kiinteistöalalla. Jones sai vuonna 1960 tähden Hollywood Walk of Famelle.Hollywood Walk of Fame: Dick Jones Hänet nimitettiin vuonna 2000 Disney-legendaksi. Jones meni vuonna 1948 naimisiin Betty Jonesin kanssa, ja parille syntyi neljä lasta. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Hollywood Walk of Fame Luokka:Vuonna 1927 syntyneet Luokka:Vuonna 2014 kuolleet
CHKDSK

CHKDSK eli "check disk" on DOS-, OS/2- ja Windows-käyttöjärjestelmissä komento, joka näyttää tiedostojärjestelmän eheyden kiintolevyllä tai levykkeellä ja voi korjata loogisen tiedostojärjestelmän ongelmia. Komento on käynnistettävänä ohjelmana nimellä "CHKDSK.EXE". Vaikkakin eri käyttöjärjestelmät käyttävät samaa nimeä CHKDSK-komennolle, ei se takaa yhteensopivuutta ajotiedostossa muiden käyttöjärjestelmien kanssa. Jos tietokoneessa on NT-pohjainen versio Windowsista, CHKDSK voi myös katsoa fyysisiä ongelmia tai huonoja sektoreita. Tämä versio CHKDSK:sta voi myös korjata joitakin fyysisiä ongelmia ja voi palauttaa vielä luettavissa olevaa tietoa. == Windows NT-pohjainen CHKDSK == CHKDSK voidaan ajaa Windows- kuorelta, Windowsin komentotulkista tai Windowsin palautuskonsolista. CHKDSK- ohjelmalle voidaan antaa /R-parametri, jolloin mahdolliset vahingot kiintolevyllä korjataan. Luokka:Ohjelmistot
Lohikäärmetanssi

Lohikäärmetanssi () on George R. R. Martinin Tulen ja jään laulu -fantasiasarjan viides osa, joka ilmestyi 12. heinäkuuta 2011. Kirjan suomennos on julkaistu kahdessa niteessä, joista ensimmäinen ilmestyi alkuvuodesta 2014 ja toinen saman vuoden elokuussa. Suomentaja on Satu Loitsu. Kirjan tapahtumat keskittyvät pohjoisen, vapaakaupunkien ja Orjakauppiaanlahden alueelle. ==Henkilöt== Kirjan tarina kerrotaan 18 eri hahmon näkökulmasta. Pohjoisessa: *Prologi: Varamyr Kuushahmo, muodonmuuttaja Muurin pohjoispuolella *Jon Nietos, Yövartion 998. ylikomentaja, Eddard Starkin äpärä. *Bran Stark, edesmenneen veljensä Robb Starkin perijä, uskotaan kuolleen. *Davos Merenverto, entinen salakuljettaja ja kuningas Stannis Baratheonin Koura. *Löyhkä, Talvivaaran ruhtinas: Theon Greyjoy, edesmenneen kuningas Balon Greyjoyn kuolleeksi uskottu poika, Ramsay Boltonin kidutettu vanki. *Oikukas morsian: Asha Greyjoy, kuningas Euron Greyjoyn veljentytär. *Lady Melisandre, asshailainen punaisen jumalan R'hllorin papitar, Stannisin neuvonantaja. Itäisen Essoksen maanosassa: *Daenerys Targaryen, Meereenin kuningatar. *Tyrion Lannister, Westerosin kuninkaan Tommen Baratheonin eno, etsintäkuulutettu karkuri. *Kauppiaan mies, Tuulenviemät: Quentyn Martell, Dornen hallitsijan ruhtinas Doran Martell vanhin poika. *Kadonnut lordi: Jon Connington, Aerys II Targaryenin entinen Koura ja prinssi Rhaegarin läheinen ystävä. *Ser Barristan Selmy, entinen Robert Baratheonin kuninkaankaartin ylikomentaja, nyt Daenerys Targaryenin kuningattarenkaartin jäsen. *Victarion Greyjoy, Rautalaivaston kapteeni, etsii Daenerystä. *Arya Stark, kouluttautuu salamurhaajaksi Braavosin vapaakaupungissa. Etelässä: *Tarkkailija: Areo Hotah, Doran Martellin kaartin kapteeni. *Ser Jaime Lannister, Kuninkaansurmaaja, kuninkaankaartin ylikomentaja; on tällä hetkellä Vuolasvirralla. *Cersei Lannister, sijaishallitsija, odottaa oikeudenkäyntiä vangittuna. *Epilogi: ser Kevan Lannister, Lannisterin suvun patriarkka, kuningas Tommenin sijaishallitsija. == Aiheesta muualla == * Jeff VanderMeer: A Dance with Dragons. LA Times 12.7.2011. Luokka:Tulen ja jään laulu Luokka:Vuoden 2011 kirjat Luokka:Seulonnan keskeiset artikkelit
Rusonunna

Rusonunna eli nunna (Nonea pulla) on lemmikkikasveihin kuuluva yksi- tai monivuotinen karhea ruoho. == Ulkonäkö == Rusonunnan pysty ja karvainen varsi kasvaa 15–30 senttimetriä pitkäksi. Sen lehdet ovat suikeita ja suippoja. Rusonunnan vähähaarainen kukinto sijaitsee latvassa. Ruskeanpunaisten kukkien teriö on kapean kellomainen ja 5–8 millimetriä leveä. Sen nielussa viisi karvaista kyhmyä. Retkeilykasvio 1998, s. 350. == Rusonunna Suomessa == Suomessa rusonunna on harvinainen ja satunnainen Itä-Euroopasta levinnyt tulokas, jota on tavattu lähinnä maan etelä- ja itäosassa. Se on löydetty tienvarsilta ja entisiltä pelloilta. == Lähteet == * === Viitteet === == Aiheesta muualla == * Kasviatlas 2022: Rusonunnan (Nonea pulla) levinneisyys Suomessa. Luokka:Lemmikkikasvit
Once Upon a Time in China 3

Once Upon a Time in China 3 () on vuonna 1993 julkaistu hongkongilainen taisteluelokuva ja jatko-osa elokuville Tapahtui kerran Kiinassa ja Once Upon a Time in China II. Elokuvan pääosia esittävät Jet Li, Rosamund Kwan, Max Mok, Hung Yan-yan, John Wakefield, Lau Shun, Chiu Chin, Wong Tak-yan, Meng Jin ja Ge Cunzhuang. Elokuvan on ohjannut Tsui Hark. Jet Li ei esiintynyt elokuvan kahdessa seuraavassa jatko-osassa Once Upon a Time in China IV ja Once Upon a Time in China V, mutta hän palasi sarjan päätöselokuvaan Once Upon a Time in China and America. ==Aiheesta muualla== * * * Luokka:Hongkongilaiset elokuvat Luokka:Kungfuelokuvat Luokka:Vuoden 1993 elokuvat Luokka:Tsui Harkin ohjaamat elokuvat
Rohtorasti

Rohtorasti (Anchusa officinalis) on lemmikkikasveihin kuuluva kaksi- tai monivuotinen karheakarvainen ruoho. Sitä viljellään myös koristekasvina. == Ulkonäkö ja koko == Rohtorasti kasvaa 30–80 senttimetriä korkeaksi. Sen lehdet ovat suikeita ja alimmat niistä ruodillisia. Rohtorastin kukintona on toispuolinen viuhko eli kiemura. Kukan verhiö on syvään liuskainen. Teriö on 8–12 millimetriä leveä, väriltään aluksi punainen, lopulta tummanvioletti.Retkeilykasvio 1998, s. 351. == Rohtorasti Suomessa == Suomessa rohtorasti on harvinainen Tornion korkeudella saakka tavattu tulokaskasvi. Yleisin se on Ahvenanmaalla, Varsinais-Suomessa ja Uudellamaalla, missä se on muinaistulokas. Rohtorastin kasvupaikkoja Suomessa ovat kylät ja liikennealueet. == Lähteet == * === Viitteet === == Aiheesta muualla == * Kasviatlas 2022: Rohtorastin (Anchusa officinalis) levinneisyys Suomessa. * LuontoPortti: Rohtorasti (Anchusa officinalis) * Pohjolan kasvien pauloissa: Anchusa officinalis – rohtorasti * United States Department of Agriculture (USDA): Anchusa officinalis Luokka:Rastit
Sosiaalinen hylkäys

Sosiaalinen hylkäys tapahtuu, kun henkilö tarkoituksellisesti jätetään sosiaalisen suhteen tai vuorovaikutuksen ulkopuolelle. Yksilö voi joutua joko yhden henkilön tai ryhmän hylkäämäksi. Hyljeksintä voi olla aktiivista, kuten kiusaamista tai karttamista, tai passiivista, kuten henkilön jättäminen huomiotta. Yksilön kokeminen on suhteellista, ja hyljeksintää voidaan kokea (neurotieteellisesti sanottu: havaita), vaikka sitä ei olisi todellisuudessa tapahtunut. Vaikka ihmiset ovat sosiaalisia olentoja, on tietyntasoinen sosiaalinen hyljeksintä välttämätön osa elämää. Hyljeksinnästä voi kuitenkin jatkuessaan muodostua ongelma, jos suhde on tärkeä tai yksilö on herkkä hyljeksinnälle. Erityisesti koko ryhmän taholta tapahtuvalla hyljeksinnällä voi olla negatiivisia vaikutuksia. Hyljeksinnän kokeminen voi johtaa useisiin negatiivisiin ilmiöihin kuten yksinäisyyteen, heikkoon itsetuntoon, aggressiivisuuteen tai masennukseen. Se voi myös aiheuttaa epävarmuuden tunnetta ja korostaa yksilön herkkyyttä hyljeksinnälle. luokka:Sosiaaliset suhteet
Rauniokilkka

Rauniokilkka eli kilkkaruoho (Cymbalaria muralis) on monivuotinen rentovartinen ratamokasvilaji, jota viljellään koristekasvina. Se kasvaa alkuperäisenä Keski-Euroopassa. == Ulkonäkö ja koko == Rauniokilkan rento varsi kasvaa 10–50 senttimetriä pitkäksi. Pitkäruotisten lehtien lapa on 1–2 cm leveä, muodoltaan puolipyöreän munuaismainen ja matalasti 5–9-liuskainen. Rauniokilkan kukat sijaitsevat yksittäin lehtihangoissa. Kukkien vaalean sinipunainen teriö on huulimainen ja kannuksellinen, kooltaan 8–15 millimetriä. Hedelmänä on reikäluomainen kota.Retkeilykasvio 1998, s. 379. (MHNT) Cymbalaria muralis.jpg|Kasvin yleinen ulkonäkö. (MHNT) Cymbalaria muralis - Leaf.jpg | Lehtiä. (MHNT) Cymbalaria muralis - flower.jpg | Kukka. (MHNT) Cymbalaria muralis - fruits.jpg | Hedelmät. == Lähteet == * * ITIS: Cymbalaria muralis === Viitteet === == Aiheesta muualla == * Kasviatlas: Rauniokilkka (Cymbalaria muralis) Suomessa. * Suomen Lajitietokeskus: Rauniokilkka (Cymbalaria muralis) * Luontoportti: Kilkkaruoho (Cymbalaria muralis) * United States Department of Agriculture (USDA): Cymbalaria muralis Luokka:Ratamokasvit
Ratamoneidonkieli

Ratamoneidonkieli eli piiankieli (Echium plantagineum) on lemmikkikasveihin kuuluva yksivuotinen karkeakarvainen ruohokasvi. Sitä viljellään koristekasvina. Laji esiintyy alkuperäisenä Etelä-Euroopassa, Pohjois- Afrikassa ja Lounais-Aasiassa. == Ulkonäkö ja koko == Ratamoneidonkieli kasvaa 10–60 senttimetriä korkeaksi. Sen varsi on pysty tai koheneva ja siirottavasti karvainen. Lehdet ovat muodoltaan puikeat, ylemmät niistä ovat ruodittomat ja herttatyviset. Ratamoneidonkielen kukintona on toispuoleinen, niukkahaarainen viuhko. Kukan teriö on 1,8–3 cm pitkä, reunoilta ja suonista karvainen, väriltään sinipunainen. == Lähteet == == Aiheesta muualla == * Kasviatlas: Ratamoneidonkieli (Echium plantagineum) Suomessa. * Suomen Lajitietokeskus: Ratamoneidonkieli – Echium plantagineum * ITIS: Echium plantagineum * United States Department of Agriculture (USDA): Echium plantagineum Luokka:Neidonkielet
Laidunkarstaohdake

Laidunkarstaohdake (Dipsacus fullonum) on karstaohdakkeiden sukuun kuuluva kaksivuotinen purtojuurikasvi. Se on Pohjoismaissa viljelykasvi. Alkuperäisenä laji kasvaa Etelä-Euroopassa. == Ulkonäkö ja koko == Laidunkarstaohdake kasvaa 80–140 senttimetriä korkeaksi. Sen varsilehdet ovat sahalaitaiset ja tyvestään pareittain yhteenkasvaneet. Laidunkarstaohdakkeen kukintona 4–8 cm pitkä munamainen mykerö. Kukat ovat väriltään vaaleanvioletit, niiden torvi on yhden senttimetrin pituinen. Kukinta alkaa mykerön keskeltä. == Lähteet == == Aiheesta muualla == * Suomen Lajitietokeskus: Laidunkarstaohdake – Dipsacus fullonum Luokka:Karstaohdakkeet
Al Ain FC

Al Ain FC on arabiemiirikuntalainen jalkapallojoukkue. Joukkue perustettiin vuonna 1968. Joukkueen nykyinen omistaja on Mohammed Bin Zayed Al Nahyan ja joukkueen nykyinen päämanageri on Cosmin Olăroiu. Joukkueella on kaksi kotistadionia Hazza bin Zayed Stadium, sekä Tahnoun Bin Mohamed Stadium Al Ainin kaupungissa. Joukkue on Arabiemiraattien menestynein jalkapalloseura 54 turnausvoitollaan ja 14 UAE League voitollaan. Vuonna 2003 joukkue voitti AFC mestaruusliigan mestaruuden kukistamalla loppuottelussa thaimaalaisen BEC Tero Sasana F.C.n lukemin 2 - 1. Joukkue sponsoroi Azerti Motorsport -tallia Superleague Formula kaudella 2008 voittaen yhden osakilpailun.http://alainift.com/en/pages/Following_The_Stars_Steps.aspx == Lähteet == Luokka:Jalkapalloseurat Luokka:Arabiemiraattien jalkapallo Luokka:Vuonna 1968 perustetut urheiluseurat
Uskonnollinen ihminen (kirja)

Uskonnollinen ihminen () on vuonna 1999 ilmestynyt kirja uskontopsykologiasta. Teoksen on suomentanut Owe Wikström ja suomennoksen on julkaissut kristillinen kustantamo Kirjapaja vuonna 2009. Kirja on käännetty alkuteoksen 5., uudistetusta painoksesta. == Lähteet == == Aiheesta muualla == * Martti Mäkisalo: Jumala näkyy ihmisen mielenliikkeissä. Helsingin sanomat 8.12.2009. Luokka:Kirjat uskontotieteestä Luokka:Ruotsalaiset tietokirjat Luokka:Vuoden 1999 kirjat
Sukakarstaohdake

Sukakarstaohdake (Dipsacus strigosus) on karstaohdakkeiden sukuun kuuluva kaksivuotinen purtojuurikasvi. Alkuperäisenä laji kasvaa Kaakkois-Euroopassa ja Etu-Aasiassa. Pohjoismaiden eteläosissa sukakarstaohdake on melko harvinainen, Suomen etelärannikolla hyvin harvinainen tulokaskasvi. == Ulkonäkö ja koko == Sukakarstaohdake kasvaa 50–200 senttimetriä korkeaksi. Se on ulkonäöltään kuten karvakarstaohdake (Dipsacus pilosus), mutta mykerö on suurempi, 2,5–4 cm leveä. Mykerön tukilehdet ovat 1,5–2 cm pitkät. Sukakarstaohdakkeen kukkien teriö on keltainen. == Lähteet == == Aiheesta muualla == * Kasviatlas: Sukakarstaohdakkeen (Dipsacus strigosus) levinneisyys Suomessa. Luokka:Karstaohdakkeet
Tammivenhokas

Tammivenhokas (Meganola strigula) on pieni ja harmaa yöperhoslaji. == Koko ja ulkonäkö == Pieni ja harmaankirjava perhoslaji. Etusiivet ovat lyhyet ja leveät. Niiden pohjaväri on vaaleanharmaa ja siipi on keskiosastaan laajalti tasaisen vaalea. Tyvi- ja kärkiosa ovat tummemmat ja eroavat keskiosasta selvien mustanharmaiden poikkiviivojen perusteella. Siiven etureunassa on rivi tummia täpliä ja siiven päällä on kolme kellertävää suomutäplää. Takasiivet ovat ruskeanharmaat ja niissä erottuu himmeä, tumma keskitäplä. Siipiväli on 20-22 mm.http://www2.nrm.se/en/svenska_fjarilar/m/meganola_strigula.htmlhttp://www.ukmoths.org.uk/show.php?bf=2075Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 194-296 == Levinneisyys ja lentoaika == Tammivenhokkaan elinalue ulottuu Iberian niemimaalta Keski- Euroopan poikki Baltiaan ja Uralille. Suomessa lajin levinneisyys painottuu selvästi Ahvenanmaalle, Turun saaristoon ja Varsinais-Suomeen, mutta sitä tavataan nykyisin itäänpäin koko etelärannikon pituudelta. Perhoset ovat lennossa yhtenä sukupolvena heinäkuun alusta elokuullehttp://www.insects.fi/Lepidoptera/Nolidae/Meganola/strigula/Meganola%20strigula.htm. Lento on paikoittain lyhytaikainen. Joskus lajilla on syyskuussa havaittu toisen sukupolven yksilöitä. == Elinympäristö ja elintavat == Lämpimien ja kuivien lehtimetsien ja pensaikkojen piilotteleva perhonen, jota ei tavata tyypillisen elinympäristönsä ulkopuolella. Lento alkaa hämärän laskeutumisesta ja jatkuu keskiyöhön. Molemmat sukupuolet tulevat valolle, mutta koiraat selvästi naaraita helpommin. Jonkin verran perhosia tulee myös makealla nesteellä kostutetulle syötille. Päivisin perhoset lepäilevät, luultavasti puiden latvustojen suojissa. Naaras munii luultavasti enintään viitisenkymmentä munaa. Toukka syö lehtiä sisältä ulospäin ja jättää jäljelle vain lehtiruodit. Toukat ovat aktiivisia myös päivisin, mutta elävät suurelta osin latvustoissa, joten niitä ei tapaa helposti. Toukka on täysikasvuinen kesäkuun puolivälissä ja koteloituu kovan, ruskean ja veneenmuotoisen kotelokopan sisään oksalle. == Ravintokasvi == Toukan ravintokasvi on tammi (Quercus robur), etelämpänä ilmeisesti myös muutamat muut lehtipuut. == Lähteet == == Aiheesta muualla == *Laji.fi: Tammivenhokas (Meganola strigula) *Suomen perhostutkijain seura: Tammivenhokas (Meganola strigula) *Toukka *Moths and Butterflies of Europe and North Africa Luokka:Venhokkaat
Valkonarsissi

Valkonarsissi (Narcissus poëticus) on laajasti koristekasvina viljelty keväisin kukkiva narsissilaji. Sitä tavataan alkuperäisenä Keski- ja Etelä- Euroopassa. == Ulkonäkö ja koko == Valkonarsissi on monivuotinen sipulikasvi, joka kasvaa 20–45 senttimetriä korkeaksi. Sen lehdet ovat 3–13 millimetriä leveät, muodoltaan tasasoukat ja väriltään tummanvihreän sinivihreät. Valkonarsissin tuoksuva, kirjavanvärinen kukka on 3,5–7 senttimetriä leveä. Kukan valkeat kehälehdet ovat 1,5–2,5 cm pitkiä. Keskellä oleva poimuilevareunainen lisäkehä on väriltään keltainen punainen tai oranssi. Valkonarsissin hedelmä on pallomainen kota. Se kukkii keväällä. Laji on ulkonäöltään muunteleva. Valkonarsissi risteytyy keltanarsissin (Narcissus pseudonarcissus) kanssa. Risteymää eli tähtinarsissia (Narcissus × incomparabilis) viljellään myös koristekasvina. == Lajikkeita == * ’Actaea’ * ’Cantabile’ * ’Plenus’ * ’Recurvus’ == Lähteet == == Aiheesta muualla == * Kasviatlas: Valkonarsissi (Narcissus poëticus) Suomessa. * Suomen Lajitietokeskus: Valkonarsissi – Narcissus poëticus Luokka:Narsissit
José Luis Moreno

José Luis Moreno Barroso eli Joselu (s. 3. maaliskuuta 1991 Cartaya, Espanja) on espanjalainen jalkapalloilija. Hän edustaa kotimaassaan Real Oviedoa ja on pelipaikaltaan hyökkääjä. == Aiheesta muualla == * Joselun tilastot BDFutbol- sivustolla Luokka:Espanjalaiset jalkapalloilijat Luokka:Vuonna 1991 syntyneet Luokka:Elävät henkilöt